techiaith/cofnodycynulliad_en-cy huggingface dataset:
English: Thanks, Llywydd. This year marks 10 years since a series of draconian and punitive cuts to legal aid were passed by the Conservative and Liberal Democrat coalition Government. The cuts were made through the Legal Aid, Sentencing and Punishment of Offenders Act 2012. At the time, the justice Minister, Jonathan Djanogly, claimed that the Act would make legal costs fairer. Yet, since then, it has become apparent that these cuts have achieved the exact opposite.
Welsh: Diolch, Llywydd. Mae eleni yn nodi 10 mlynedd ers cyfres o doriadau llym ac annheg i gymorth cyfreithiol gan Lywodraeth y Ceidwadwyr a Democratiaid Rhyddfrydol. Cafodd y toriadau eu gwneud drwy Ddeddf Cymorth Cyfreithiol, Dedfrydu a Chosbi Troseddwyr 2012. Ar y pryd, dywedodd y Gweinidog cyfiawnder, Jonathan Djanogly, y byddai'r Ddeddf yn gwneud costau cyfreithiol yn fwy teg. Ond, erbyn hyn, mae'n amlwg bod y toriadau wedi gwneud y gwrthwyneb yn llwyr.
English: Llywydd, according to the findings of the Law Society, legal aid is no longer available for many who need it. Those eligible for legal aid find it hard to access, wide gaps in provisions are not being addressed, and the Act has had a negative impact on the state and on society. It has led to the creation of a two-tier justice system, with access to justice being denied for so many people in Wales. The legal aid cuts, which is what they are, have even led to innocent people being sent to prison because they cannot secure the legal support necessary to protect their freedom.
Welsh: Llywydd, yn ôl canfyddiadau Cymdeithas y Gyfraith, nid yw cymorth cyfreithiol ar gael mwyach i lawer sydd ei angen. Mae'r rhai sy'n gymwys i gael cymorth cyfreithiol yn ei chael hi'n anodd cael gafael arno, nid yw bylchau eang mewn darpariaethau'n cael sylw, ac mae'r Ddeddf wedi cael effaith negyddol ar y wladwriaeth ac ar gymdeithas. Mae wedi arwain at greu system gyfiawnder ddwy haen, gyda diffyg cyfiawnder i gymaint o bobl yng Nghymru. Mae'r toriadau i gymorth cyfreithiol, sef yr hyn ydyn nhw, hyd yn oed wedi arwain at anfon pobl ddiniwed i'r carchar am nad ydyn nhw'n gallu sicrhau'r cymorth cyfreithiol sydd ei angen i ddiogelu eu rhyddid.
English: That concludes that statement.
Welsh: Dyna ddiwedd ar y datganiad yma.
English: We move now to item 8, which is the Council Tax Reduction Schemes (Prescribed Requirements and Default Scheme) (Wales) (Amendment) Regulations 2022. I call on the Minister for Finance and Local Government to move the motion - Rebecca Evans.
Welsh: Felly, eitem 8 sydd nesaf, a honno yw'r Rheoliadau Cynlluniau Gostyngiadau'r Dreth Gyngor (Gofynion Rhagnodedig a'r Cynllun Diofyn) (Cymru) (Diwygio) 2022. Dwi'n galw ar y Gweinidog Cyllid a Llywodraeth Leol i wneud y cynnig yma - Rebecca Evans.
English: I have no Member that's expressed an interest in speaking in this debate, and therefore I'm assuming that the Minister doesn't wish respond to herself. If the Minister has nothing else to say, then I'll ask if the motion is to be accepted and if anybody objects to that. Is there any objection? No, I don't see any objection, therefore the motion is accepted.
Welsh: Nid oes gennyf unrhyw Aelod sydd wedi mynegi diddordeb mewn siarad yn y ddadl hon, ac felly rwy'n tybio nad yw'r Gweinidog am ymateb iddi hi ei hun. Os nad oes gan y Gweinidog ddim arall i'w ddweud, yna gofynnaf a ddylid derbyn y cynnig ac a oes unrhyw un yn gwrthwynebu hynny. A oes unrhyw wrthwynebiad? Na, nid wyf yn gweld unrhyw wrthwynebiad, felly derbynnir y cynnig.
English: We move to items 9 and 10 next, the legislative consent motion on the Police, Crime, Sentencing and Courts Bill. In accordance with Standing Order 12.24, unless a Member objects, the two motions under items 9 and 10 will be grouped for debate but with votes taken separately.
Welsh: Felly, eitem 9 a 10 sydd nesaf ar y cynigion ar gydsyniad deddfwriaethol ar Fil yr Heddlu, Troseddu, Dedfrydu a'r Llysoedd. Ac yn unol â Rheol Sefydlog 12.24, oni bai bod yna Aelod yn gwrthwynebu, bydd y ddau gynnig o dan eitemau 9 a 10 yn cael eu grwpio ar gyfer eu trafod ond gyda phleidleisiau ar wahân.
English: If there is no objection to that grouping, I will call on the Minister for Social Justice to move the motions - 9 and 10. Jane Hutt.
Welsh: Felly, os nad oes neb yn gwrthwynebu'r grwpio hynny, fe fyddaf nawr yn galw ar y Gweinidog Cyfiawnder Cymdeithasol i gynnig y ddau gynnig - 9 a 10. Jane Hutt.
English: I now call on the Chair of the Legislation, Justice and Constitution Committee to contribute. Huw Irranca-Davies.
Welsh: Dwi'n galw nawr ar Gadeirydd y Pwyllgor Deddfwriaeth, Cyfiawnder a'r Cyfansoddiad i gyfrannu. Huw Irranca-Davies.
English: Thank you once again, Llywydd. We have published three reports on the four memoranda laid by the Welsh Government with regard to the Police, Crime, Sentencing and Courts Bill of the UK Government.
Welsh: Diolch eto, Llywydd. Rydym wedi cyhoeddi tri adroddiad ar y pedwar memorandwm a osodwyd gan Lywodraeth Cymru ynghylch Bil yr Heddlu, Troseddu, Dedfrydu a'r Llysoedd Llywodraeth y Deyrnas Unedig.
English: The dangerous extremism of the present Tory Westminster Government is evident when it prompts the House of Lords to act with the determination it showed last night, sitting into the early hours defeating clause after clause of what were dubbed oppressive and outrageous Government proposals, which threaten to undermine basic civil liberties and fundamental rights. Llywydd, we must send an equally powerful message from this place that we will have no part in the passage of a Bill containing draconian measures that are, in many cases, racist, authoritarian and disproportionate, undermining as they do the very cohesion of our society and the values that we hold dear, upon which our democracy rests.
Welsh: Mae eithafiaeth beryglus Llywodraeth bresennol y Torïaid yn San Steffan yn amlwg pan fydd yn annog Tŷ'r Arglwyddi i weithredu gyda'r penderfyniad a ddangosodd neithiwr, yn trafod hyd oriau mân y bore gan drechu cymal ar ôl cymal o'r hyn a ystyriwyd yn gynigion gormesol a chywilyddus y Llywodraeth, sy'n bygwth tanseilio hawliau sifil cyffredinol a hawliau sylfaenol. Llywydd, mae'n rhaid inni anfon neges yr un mor rymus o'r fan yma na fydd gennym ni unrhyw ran yn hynt Bil sy'n cynnwys mesurau didostur sydd, mewn llawer o achosion, yn hiliol, yn awdurdodol ac yn anghymesur, gan danseilio cydlyniant ein cymdeithas a'r gwerthoedd sy'n annwyl i ni, y mae ein democratiaeth yn dibynnu arnynt.
English: I could go on to detail our objection to many other clauses contained within this lengthy Bill, which will have a detrimental and disproportionate impact on minorities, women, children, our civil rights, and which will certainly worsen the inequalities in our justice system. But I will conclude by stating that the Bill is another example of why we need to devolve justice to Wales. Devolving powers for justice is crucial if we are to provide a justice system that is fairer and more accountable, which will have the needs, values and the interests of the people of Wales at its very core. Thank you.
Welsh: Gallwn fynd ymlaen i fanylu ar ein gwrthwynebiad i nifer o gymalau eraill y Bil maith hwn, sy'n mynd i effeithio'n andwyol ac yn anghymesur ar leiafrifoedd, ar fenywod, ar blant, ar ein hawliau sifil, ac a fydd yn sicr o waethygu'r anghydraddoldebau presennol yn ein system cyfiawnder troseddol. Ond fe wnaf i gloi drwy ddatgan bod y Bil yn enghraifft arall o pam mae angen i ni ddatganoli cyfiawnder i Gymru. Mae datganoli pwerau dros gyfiawnder yn hanfodol er mwyn darparu system gyfiawnder decach, mwy dyngarol a mwy atebol, a fydd ag anghenion, gwerthoedd a budd pobl Cymru wrth ei chalon. Diolch.
English: Thank you, Minister, and thank you too to Huw Irranca-Davies for his work and for his committee's work too.
Welsh: Diolch, Weinidog a diolch hefyd i Huw Irranca-Davies am ei waith a gwaith ei bwyllgor hefyd.
English: This is a very short contribution, because I agree totally with the last two contributions. I particularly want to agree with the contribution from Alun Davies. This Bill is pernicious and undermines our right to protest. Vast swathes of the 300-page Bill are destructive and draconian and undermine laws designed to protect people who need safeguards, for example under the Mental Capacity Act 2005, the European convention on human rights, and the Public Order Act 1986. The right to peaceful assembly and protest is a fundamental human right and has always been a crucial part of our democratic society. Threatening to weaken people's ability to challenge the Government, any Government, is the act of dictators and despots, not of democrats. This Senedd was founded on the basis of transparency, accountability, equality and participation for everyone in society. This Bill strikes at the heart of those principles, and I believe that this Senedd should refuse consent for this dangerous Bill. Diolch.
Welsh: Mae hwn yn gyfraniad byr iawn, oherwydd cytunaf yn llwyr â'r ddau gyfraniad diwethaf. Fe hoffwn gytuno'n arbennig â chyfraniad Alun Davies. Mae'r Bil hwn yn niweidiol ac yn tanseilio ein hawl i brotestio. Mae rhannau helaeth o'r Bil 300 tudalen yn ddinistriol ac yn ddidostur ac yn tanseilio cyfreithiau sydd wedi'u cynllunio i ddiogelu pobl y mae angen mesurau diogelu arnynt, er enghraifft o dan Ddeddf Galluedd Meddyliol 2005, y confensiwn Ewropeaidd ar hawliau dynol, a Deddf Trefn Gyhoeddus 1986. Mae'r hawl i ymgynnull a phrotestio'n heddychlon yn hawl ddynol sylfaenol ac mae bob amser wedi bod yn rhan hanfodol o'n cymdeithas ddemocrataidd. Bygwth gwanhau gallu pobl i herio'r Llywodraeth, unrhyw Lywodraeth, yw gweithred unbeniaid a gormeswyr, nid democratiaid. Sefydlwyd y Senedd hon ar sail tryloywder, atebolrwydd, cydraddoldeb a chyfranogiad i bawb mewn cymdeithas. Mae'r Bil hwn wrth wraidd yr egwyddorion hynny, a chredaf y dylai'r Senedd hon wrthod cydsyniad ar gyfer y Bil peryglus hwn. Diolch.
English: The Minister for Social Justice to reply to the debate - Jane Hutt.
Welsh: Y Gweinidog Cyfiawnder Cymdeithasol i ymateb i'r ddadl nawr - Jane Hutt.
English: Diolch, Llywydd, and can I thank all Members for their very powerful contributions to this debate? Can I start, though, by thanking the Chair of the Legislation, Justice and Constitution Committee for your reports and your members' consideration of this complex piece of legislation, and your contribution this afternoon? I have, as the Chair has said - Huw Irranca-Davies - responded to concerns raised in Huw Irranca-Davies's opening remarks, and I'm grateful for recognition of not only the complexity of the Bill, but also the ways in which we have perhaps helpfully responded, for example with the table presented on 7 January. It's useful to learn from the encouragement and the response of the LJCC on these very complex matters.
Welsh: Diolch, Llywydd, ac a gaf i ddiolch i'r holl Aelodau am eu cyfraniadau grymus iawn i'r ddadl hon? A gaf i ddechrau, serch hynny, drwy ddiolch i Gadeirydd y Pwyllgor Deddfwriaeth, Cyfiawnder a'r Cyfansoddiad am eich adroddiadau ac ystyriaeth eich aelodau o'r darn cymhleth hwn o ddeddfwriaeth, a'ch cyfraniad y prynhawn yma? Rydw i, fel y dywedodd y Cadeirydd - Huw Irranca-Davies - wedi ymateb i bryderon a godwyd yn sylwadau agoriadol Huw Irranca-Davies, ac rwy'n ddiolchgar am gydnabod nid yn unig gymhlethdod y Bil, ond hefyd y ffyrdd yr ydym ni efallai wedi ymateb mewn modd fydd o gymorth, er enghraifft gyda'r tabl a gyflwynwyd ar 7 Ionawr. Mae'n ddefnyddiol dysgu o anogaeth ac ymateb y Pwyllgor Deddfwriaeth, Cyfiawnder a'r Cyfansoddiad ar y materion cymhleth iawn hyn.
English: The proposal is to agree the motion under item 9. Does any Member object? [ Objection.] Yes, I see an objection, and I will therefore defer voting until voting time.
Welsh: Y cwestiwn yw: a ddylid derbyn y cynnig o dan eitem 9? A oes unrhyw Aelod yn gwrthwynebu'r cynnig hynny? [ Gwrthwynebiad.] Oes. Dwi'n gweld gwrthwynebiad, ac felly byddwn ni'n gohirio'r eitem tan y cyfnod pleidleisio.
English: Next, the proposal is to agree the motion under item 10. Does any Member object? [ Objection.] Yes, there is an objection. Therefore, we will defer voting until voting time.
Welsh: Y cwestiwn nesaf, felly, yw: a ddylid derbyn y cynnig o dan eitem 10? A oes unrhyw Aelod yn gwrthwynebu? [ Gwrthwynebiad.] Oes. Ac felly fe fyddwn ni'n gohirio'r bleidlais tan y cyfnod pleidleisio.
English: And before we move on to that vote, I am going to call on Janet Finch-Saunders to make a retrospective declaration of interest.
Welsh: A chyn inni symud ymlaen i'r bleidlais honno, rwyf am alw ar Janet Finch-Saunders i wneud datganiad o fuddiant ôl-weithredol.
English: Diolch, Llywydd. During my question, my supplementary, to the First Minister earlier today, and on reflection, I think it would have been appropriate for me to refer Members to my declaration of interest. So, I would like to take this opportunity to do that now, and thank you very much.
Welsh: Diolch, Llywydd. Yn ystod fy nghwestiwn, fy nghwestiwn atodol, i'r Prif Weinidog yn gynharach heddiw, ac wrth fyfyrio am y peth, rwy'n credu y byddai wedi bod yn briodol imi gyfeirio Aelodau at fy natganiad o fuddiant. Felly, hoffwn fanteisio ar y cyfle hwn i wneud hynny'n awr, a diolch yn fawr iawn i chi.
English: Thank you, Janet Finch-Saunders. And, as this is the second week I've needed to do this and call for retrospective declarations of interest - not you last week, Janet, it was someone else then - I just need to remind all Members that, if you are a councillor or if you own a business and if your questions or statements refer in any way to those issues, then please remember your declaration of interest - remember that you're a councillor or that you own a business - and make those declarations during your contribution. I'm not going to develop a practice of allowing an item on retrospective declarations of interest at the end of every Plenary session. So, hopefully you will be the last I'll need to call on that basis, Janet. Okay, now we'll move on and take a short break before we hold the vote.
Welsh: Diolch, Janet Finch-Saunders. A, gan mai dyma'r ail wythnos y mae angen i mi wneud hyn a galw am ddatganiadau o fuddiant ôl-weithredol - nid chi yr wythnos diwethaf, Janet, rhywun arall oedd wrthi bryd hynny - mae angen imi atgoffa'r holl Aelodau, os ydych chi'n gynghorydd neu os ydych chi'n berchen ar fusnes ac os yw eich cwestiynau neu'ch datganiadau yn cyfeirio mewn unrhyw ffordd at y materion hynny, yna cofiwch eich datganiad o fuddiant - cofiwch eich bod yn gynghorydd neu eich bod yn berchen ar fusnes - a gwnewch y datganiadau hynny yn ystod eich cyfraniad. Nid wyf am ddatblygu arfer o ganiatáu eitem ar ddatganiadau o fuddiant ôl-weithredol ar ddiwedd pob Cyfarfod Llawn. Felly, gobeithio mai chi fydd yr olaf y bydd angen i mi ei alw ar y sail honno, Janet. Iawn, nawr fe symudwn ni ymlaen a chymryd seibiant byr cyn i ni gynnal y bleidlais.
English: That brings us to voting time, and the first vote is on item 9, the legislative consent motion on the Police, Crime, Sentencing and Courts Bill, motion 1. And I call for a vote on that motion tabled in the name of Jane Hutt. Open the vote. Close the vote. In favour 42, no abstentions and 12 against, and therefore the motion is agreed.
Welsh: Dyma ni'n cyrraedd y cyfnod pleidleisio, felly, ac mae'r bleidlais gyntaf ar eitem 9, ar y cynnig cydsyniad deddfwriaethol ar Fil yr Heddlu, Troseddu, Dedfrydu a'r Llysoedd, cynnig 1. A dwi'n galw am bleidlais ar y cynnig hwnnw a gyflwynwyd yn enw Jane Hutt. Agor y bleidlais. Cau'r bleidlais. O blaid 42, neb yn ymatal, 12 yn erbyn, ac felly mae'r cynnig yna wedi ei gymeradwyo.
English: Item 10 is next, legislative consent motion on the Police, Crime, Sentencing and Courts Bill, motion 2, and I call for a vote on the motion tabled in the name of Jane Hutt. Open the vote. Close the vote. In favour 14, no abstentions, 40 against, and therefore the motion is not agreed.
Welsh: Eitem 10 sydd nesaf, a'r cynnig cydsyniad deddfwriaethol ar Fil yr Heddlu, Troseddu, Dedfrydu a'r Llysoedd, cynnig 2, a dwi'n galw am bleidlais ar y cynnig yma yn enw Jane Hutt. Agor y bleidlais. Cau'r bleidlais. O blaid 14, neb yn ymatal, 40 yn erbyn, ac felly mae'r cynnig yna wedi ei wrthod.
English: That concludes voting for today, and concludes our business for today. Good evening to you all.
Welsh: Dyna ddiwedd ar y pleidleisio felly, a diwedd ar ein gwaith am y dydd heddiw. Prynhawn da i chi i gyd.
English: Good morning. I'd like to welcome Members to this meeting of the Culture, Communications, Welsh Language, Sport, and International Relations Committee. In accordance with Standing Order 34.19, I have determined that the public are excluded from attending the committee's meeting in order to protect public health. This meeting is, however, being broadcast live on Senedd.tv. We've received apologies from Tom Giffard, and it's my pleasure to welcome Sam Kurtz, who will be substituting for him this morning, and we all send our best wishes to Tom Giffard. Are there any declarations of interest, please? Heledd.
Welsh: Bore da. Dyma estyn croeso i'r Aelodau i gyfarfod hwn o'r Pwyllgor Diwylliant, Cyfathrebu, y Gymraeg, Chwaraeon, a Chysylltiadau Rhyngwladol. Yn unol â Rheol Sefydlog 34.19, rwyf wedi penderfynu gwahardd y cyhoedd o gyfarfod y pwyllgor er mwyn diogelu iechyd y cyhoedd. Bydd y cyfarfod hwn yn cael ei ddarlledu yn fyw ar Senedd.tv. Rŷm ni wedi cael ymddiheuriad gan Tom Giffard, ac mae'n bleser gennyf i groesawu Sam Kurtz, a fydd yn dirprwyo ar ei ran y bore yma. Dŷn ni hefyd i gyd fel pwyllgor yn danfon dymuniadau gorau at Tom Giffard. A oes gan unrhyw Aelodau fuddiannau i'w datgan, os gwelwch yn dda? Heledd.
English: Yes, just in terms of the letters that we will be dealing with later about Amgueddfa Cymru. They refer to consulting on a new strategy; I led on that work when I worked for Amgueddfa Cymru.
Welsh: Ie, dim ond o ran y llythyron sydd yn hwyrach am ateb gan Amgueddfa Cymru. Maen nhw'n cyfeirio at ymgynghori ar strategaeth newydd; fi wnaeth arwain ar y gwaith hwnnw pan oeddwn i'n gweithio i Amgueddfa Cymru.
English: Thank you, Heledd. Carolyn, and then I will come to Sam. Carolyn.
Welsh: Diolch, Heledd. Carolyn, a wedyn fe wnaf i ddod at Sam. Carolyn.
English: Thank you, Sam. Thank you to Members for that.
Welsh: Diolch, Sam. Diolch i'r Aelodau am hynny.
English: We will move immediately to item 2, scrutiny of the Welsh Government draft budget 2022-23, and clearly we're looking at culture, communications and sport. May I welcome our witnesses? Could you introduce yourselves for the record, please?
Welsh: Fe wnawn ni symud yn syth at eitem 2, sef craffu ar gyllideb ddrafft 2022-23 Llywodraeth Cymru, a dŷn ni'n edrych yn y sesiwn yma, yn amlwg, ar ddiwylliant, cyfathrebu a chwaraeon. Gaf i groesawu ein tystion y bore yma? A fyddech chi'n gallu cyflwyno eich hunain, plîs, ar gyfer y record?
English: Just as we are covering this point of remit letters specifically and long-term funding over the term of this Senedd, could I ask what consideration has been given in terms of additional funding for these bodies in terms of paying for pay rises for staff? Because it's often expected that they would have the same pay rises as the civil service, but I don't see in the budget that there is any provision for ensuring that these bodies do receive funding for those pay rises. Because, obviously, costs are increasing, with energy costs and so on. So, where is the provision for ensuring pay rises for staff within these organisations too?
Welsh: Dim ond gan ein bod ni ar y pwynt yma o ran y remit letters yn benodol ac arian hirdymor dros dymor y Senedd hon, felly, gaf i ofyn pa ystyriaeth sydd wedi cael ei rhoi o ran arian ychwanegol i'r cyrff hyn o ran talu codiad cyflog i staff? Oherwydd yn aml mae disgwyl eu bod nhw'n cael yr un codiad cyflog â'r gwasanaeth sifil, ond dwi ddim yn gweld yn y gyllideb fod yna unrhyw ddarpariaeth ar gyfer sicrhau bod y cyrff hyn yn derbyn yr arian ar gyfer y codiad cyflog. Oherwydd, yn amlwg, mae costau'n cynyddu, er enghraifft gydag ynni ac ati. Felly, lle mae'r ddarpariaeth ar gyfer sicrhau codiad cyflog i staff y sefydliadau hyn hefyd?
English: I don't know who would like to take that one.
Welsh: Pwy bynnag sydd eisiau ymateb i hwnna.
English: Back to Sam.
Welsh: Nôl i Sam.
English: We'll now have to move on, because of time. We'll move on to Alun Davies.
Welsh: Gwnawn ni symud ymlaen nawr. Mae'n flin gen i, ond bydd yn rhaid inni achos amser. Gwnawn ni symud ymlaen at Alun Davies.
English: Thank you very much for your evidence this morning. I'm sorry that time was against us, but we do appreciate your time. Members, we will now take a very short break to bring our next witnesses in, and the next session will start at 10 o'clock.
Welsh: Diolch yn fawr iawn i chi am eich tystiolaeth y bore yma. Mae'n flin gen i fod amser wedi'n trechu ni, ond dŷn ni'n gwerthfawrogi eich amser. Aelodau, byddwn ni nawr yn cymryd egwyl fer iawn i dderbyn y tystion ar gyfer y sesiwn nesaf. Mae'r sesiwn nesaf yn cychwyn am 10 o'r gloch. Diolch.
English: Good morning. Welcome back. We'll move immediately to item 3, scrutiny of the Welsh Government draft budget for 2022-23: international relations. We're very pleased to be joined by the First Minister and some other witnesses this morning. May I remind everyone that the First Minister is here to answer specific questions on his duties in relation to international relations? I'll ask the witnesses to introduce themselves for the record.
Welsh: Bore da. Croeso nôl. Fe wnawn ni symud yn syth at eitem 3, sef craffu ar gyllideb ddrafft 2022-23 Llywodraeth Cymru: cysylltiadau rhyngwladol. Rydyn ni'n falch iawn o gael y Prif Weinidog a hefyd rhai tystion eraill gyda ni y bore yma. Gaf i atgoffa pawb yn y sesiwn, mae'r Prif Weinidog yma i ateb yn benodol am ei gyfrifoldebau materion rhyngwladol? Fe wnaf i ofyn i'r tystion gyflwyno eu hunain ar gyfer y record.
English: Good morning. Mark Drakeford, First Minister. If I could ask Andrew to introduce himself next.
Welsh: Bore da. Mark Drakeford, Prif Weinidog. Fe allaf i gyflwyno - wel, mynd at Andrew i gyflwyno ei hun. Andrew.
English: Thank you, First Minister. We'll move on to Sam Kurtz.
Welsh: Diolch, Brif Weinidog. Fe wnawn ni symud at Sam Kurtz.
English: Thank you, Chair. Good morning, First Minister.
Welsh: Diolch, Cadeirydd. Bore da, Brif Weinidog.
English: We now move on to Alun Davies.
Welsh: Fe wnawn ni symud at Alun Davies.
English: Thank you. I am very content with the budget and with the written information that we've received this morning. I'd like to ask you, First Minister: the international strategy was something that was agreed before Brexit, and before the pandemic struck and everything else that's happened over the past year or two. So, do you have any intention to renew the international strategy? How do you believe things have changed? I'll give you an example. The Brussels office will have a very different function now because of the Brexit agreement. How do you see that developing? And also, with the international trade deals, I think one of the most depressing failings of the UK Government is the deficiencies in these trade agreements. How do you believe the Welsh Government can influence or shape international strategy based on some of these international trade agreements?
Welsh: Diolch ichi. Dwi'n fodlon iawn gyda'r gyllideb a'r gwaith ysgrifenedig sydd gyda ni o'n blaen ni y bore yma. Ond liciwn i ofyn i chi, Brif Weinidog: mae'r strategaeth ryngwladol yn rhywbeth oedd wedi'i chytuno cyn cytundeb Brexit, a chyn y pandemig a phob dim arall sydd wedi digwydd yn ystod y flwyddyn neu'r y ddwy flynedd ddiwethaf. Oes gyda chi unrhyw nod o adnewyddu'r strategaeth ryngwladol? Sut ydych chi'n gweld sut mae pethau wedi newid? Rhoddaf enghraifft i chi. Mae'r swyddfa yn Mrwsel yn mynd i gael swyddogaeth gwahanol iawn nawr oherwydd cytundeb Brexit. Sut ydych chi'n gweld hynny yn datblygu? A hefyd, gyda'r cytundebau masnachol rhyngwladol, dwi'n credu un o fethiannau mwyaf diflas Llywodraeth y Deyrnas Unedig yw'r diffygion yn y cytundeb yma. Sut ydych chi'n gweld bod Llywodraeth Cymru yn gallu dylanwadu neu siapio strategaeth ryngwladol ar sail rhai cytundebau masnachol rhyngwladol?